Държавен вестник, бр. 98, 2010 г., стр. 39

БРОЙ  98	
Д Ъ Р Ж А В Е Н  В Е С Т Н И К 	
СТР.  39  
УКАЗ № 335
На основание чл. 101, ал. 3 от Конститу­
цията на Република България
П О С Т А Н О В Я В А М :
Да се обнародва в „Държавен вестник“ 
Законът за Сметната палата, приет от ХLI 
Народно събрание на 24 ноември 2010 г., 
повторно приет на 8 декември 2010 г.
Издаден в София на 10 декември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за Сметната палата
Г л а в а  п ъ р в а
ОБЩИ ПОЛОЖЕНИЯ
Предмет 
Чл. 1. (1) Този закон урежда устройството, 
функциите, организацията и дейността на 
Сметната палата, както и правомощията на 
нейните органи.
(2) Сметната палата осъществява контрол за 
изпълнението на бюджета и на други публични 
средства и дейности съгласно този закон и 
международно признатите одитни стандарти.
Основна задача 
Чл. 2. Основна задача на Сметната палата 
е да контролира надеждността и достовер­
ността на финансовите отчети на бюджетните 
предприятия, законосъобразното, ефектив­
но, ефикасно и икономично управление на 
публичните средства и дейности, както и да 
предоставя на Народното събрание надеждна 
информация за това.
Независимост 
Чл. 3. Сметната палата е независима при 
осъществяването на своята дейност и се от­
чита пред Народното събрание.
Основни принципи
Чл. 4. Дейността на Сметната палата се 
осъществява въз основа на следните принципи: 
1. независимост, обективност и добросъ­
вестност;
2. професионализъм, почтеност и безпри­
страстност;
3. последователност и предвидимост;
4. публичност и прозрачност;
5. доверие, сътрудничество и конструктив­
ност.
Г л а в а  в т о р а
ФУНКЦИИ, СТАТУТ И БЮДЖЕТ НА 
СМЕТНАТА ПАЛАТА
Видове одити 
Чл. 5. (1) Сметната палата извършва:
1. финансови одити;
2. одити за съответствие при финансовото 
управление;
3. одити на изпълнението;
4. специфични одити.
(2) Сметната палата може да извършва 
документални и фактически проверки и 
други контролни действия по отношение на 
юридичес­ки лица, възложени є със специал­
ни закони, само в рамките на одитната си 
дейност и по реда на този закон.
Обхват на одитната дейност
Чл. 6. (1) Сметната палата одитира:
1. държавния бюджет;
2. бюджета на държавното обществено 
осигуряване;
3. бюджета на Националната здравнооси­
гурителна каса;
4. бюджетите на общините;
5. други бюджети, приемани от Народното 
събрание.
(2) Сметната палата одитира и:
1. бюджетите и извънбюджетните сметки 
и фондове на разпоредителите с бюджетни 
кредити по бюджетите по ал. 1 и управлението 
на тяхното имущество;
2. самостоятелните бюджети на Българска­
та академия на науките, държавните висши 
училища, Българското национално радио и 
на Българската национална телевизия;
3. бюджетните и извънбюджетни средства, 
предоставяни на лица, осъществяващи сто­
панска дейност;
4. средствата от фондове и програми на 
Европейския съюз, включително управлени­
ето им от съответните органи и крайните 
ползватели на средствата;
5. бюджетните разходи на Българската 
народна банка (БНБ) и тяхното управление;
6. формирането на годишното превишение 
на приходите над разходите на БНБ, дължимо 
към държавния бюджет, и другите взаимо­
отношения на банката с държавния бюджет;
7. възникването и управлението на дър­
жавния дълг, държавногарантирания дълг, 
общинския дълг и използването на дълговите 
инструменти;
8. приватизирането и концесионирането на 
държавно и общинско имущество, както и на 
предоставените публични средства и публич­
ни активи на лица извън публичния сектор;
9. изпълнението на международни спогодби, 
договори, конвенции или други международни 
актове, когато това е предвидено в съответ­
ния международен акт или е възложено от 
оправомощен орган;
10. други публични средства, активи и дей­
ности, когато това є е възложено със закон.
(3) Сметната палата извършва одити на:
1. държавните преприятия по чл. 62, ал. 3 
от Търговския закон;